CELEX: C2006/331/41
Language: hu
Date: 2006-12-30 00:00:00
Title: C-418/05. P. sz. ügy: A Bíróság 2006. november 7-i végzése – Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos, Antonio Parras Rosa kontra az Európai Unió Tanácsa (Fellebbezés – 864/2004/EK rendelet – Megsemmisítés iránti kereset – Támogatási rendszer az olívaolaj ágazatban – Természetes és jogi személyek – Személyében való érintettség hiánya)

30.12.2006   
            
            
               HU
            
            
               Az Európai Unió Hivatalos Lapja
            
            
               C 331/23
            
         A Bíróság 2006. november 7-i végzése – Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos, Antonio Parras Rosa kontra az Európai Unió Tanácsa
   (C-418/05. P. sz. ügy) (1)
   
   (Fellebbezés - 864/2004/EK rendelet - Megsemmisítés iránti kereset - Támogatási rendszer az olívaolaj ágazatban - Természetes és jogi személyek - Személyében való érintettség hiánya)
   (2006/C 331/41)
   Az eljárás nyelve: spanyol
   Felek
   
      Felperesek: Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos, Antonio Parras Rosa (képviselő: J Vázquez Medina ügyvéd)
   
      A másik fél az eljárásban: az Európai Unió Tanácsa (képviselők: M. Balta és M. F. Florindo Gijón meghatalmazottak)
   
      Az alperest támogató beavatkozó: az Európai Közösségek Bizottsága (képviselők: M. Nolin és F. Jimeno Fernández meghatalmazottak)
   Tárgy
   Az Elsőfokú Bíróság (harmadik tanács) a T-295/04–T-297/04. sz. ASAJA és társai kontra Tanács egyesített ügyekben 2005. szeptember 8-án hozott azon végzése ellen benyújtott fellebbezés, amely elfogadhatatlannak minősítette a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK rendelet módosításáról, valamint annak a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia Európai Unióhoz való csatlakozása következtében történő kiigazításáról szóló, 2004 április 29-i 864/2004/EK tanácsi rendelet (HL L 161., 48. o.; magyar nyelvű különkiadás 3. fejezet, 45. kötet, 136. o.) részleges megsemmisítésére irányuló kereseteket
   Rendelkező rész
   
               1)
            
            
               A Bíróság a fellebbezést elutasítja.
            
         
               2)
            
            
               A Bíróság a felpereseket kötelezi a költségek viselésére.
            
         
               3)
            
            
               Az Európai Közösségek Bizottsága maga viseli saját költségeit.
            
         
      (1)  HL C 48., 2006.2.25.